paragraph_text: Anilidi (anil[in] + -id) su organski kemijski spojevi koji nastaju kada se jedan vodikov atom iz –NH<sub>2</sub> skupine anilina zamijeni ostatkom organske kiseline, pri čemu se izdvaja voda. Tako na primjer reakcijom octene kiseline i anilina nastaje acetanilid, C<sub>6</sub>H<sub>5</sub>NHCOCH<sub>3</sub>. Anilidi se upotrebljavaju za pripravu lijekova i sredstava za zaštitu bilja.<ref> anilidi, "Hrvatska enciklopedija", mrežno izdanje, Leksikografski zavod Miroslav Krleža, www.enciklopedija.hr, pristupljeno 13. 7. 2020.